Ehdotus neuvoston täytäntöönpanopäätös, luvan antamisesta Latvian tasavallalle soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä /* KOM/2010/0360 lopull. - NLE 2010/0193 */





[pic] | EUROOPAN KOMISSIO | Bryssel 5.7.2010 KOM(2010)360 lopullinen 2010/0193 (NLE) Ehdotus NEUVOSTON TÄYTÄNTÖÖNPANOPÄÄTÖS, luvan antamisesta Latvian tasavallalle soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä PERUSTELUT EHDOTUKSEN TAUSTA | 110 | Ehdotuksen perustelut ja tavoitteet Neuvosto voi yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY (jäljempänä ”alv-direktiivi”) 395 artiklan 1 kohdan mukaan antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi. Latvia pyysi kirjeessään, jonka komission pääsihteeristö kirjasi vastaanotetuksi 17. helmikuuta 2010, lupaa myöntää verovapautus sellaisille verovelvollisille, joiden vuosittainen liikevaihto on enintään 50 000 euroa. Komissio antoi direktiivin 2006/112/EY 395 artiklan 2 kohdan mukaisesti Latvian pyynnön tiedoksi muille jäsenvaltioille 4. toukokuuta 2010 päivätyllä kirjeellä. Komissio ilmoitti Latvialle 7. toukokuuta 2010 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot. | 120 | Yleinen tausta Alv-direktiivin XII osaston 1 luvussa jäsenvaltioille annetaan mahdollisuus soveltaa pieniä yrityksiä koskevia erityisjärjestelmiä, mukaan lukien mahdollisuus myöntää verovapautus sellaisille verovelvollisille, joiden vuosittainen liikevaihto on tiettyä rajaa alempi. Tällainen verovapautus tarkoittaa sitä, ettei verovelvollisen tarvitse kantaa arvonlisäveroa luovutuksistaan ja suorituksistaan, minkä vuoksi verovelvollinen ei voi vähentää arvonlisäveroa tuotantopanoksistaan. Vuosittaisen liikevaihdon raja-arvo vaihtelee jäsenvaltioittain riippuen erityisesti siitä, milloin ne liittyivät unioniin. Vuosittaisen liikevaihdon raja-arvo vahvistetaan alv-direktiivin 287 artiklassa sellaisille jäsenvaltioille, jotka ovat liittyneet 1. tammikuuta 1978 jälkeen. Latvian raja-arvoksi vahvistettiin 17 200 euroa, joka vastasi 10 000:ta Latvian latia liittymispäivänä voimassa olleen muuntokurssin mukaisesti laskettuna (alv-direktiivin 287 artiklan 10 kohta). Latvian pyytämällä poikkeuksella pyritään yksinkertaistamaan pienten yritysten alv-järjestelmää toteuttamalla sellaisia verovelvollisia koskeva yksinkertaistus, joiden vuosittainen liikevaihto on enintään 50 000 euroa. Toimenpide keventää huomattavasti järjestelmään oikeutettujen yritysten hallinnollisia rasitteita ja vapauttaa ne monista alv-velvoitteista, jotka niille tavanomaisen alv-järjestelmän mukaisesti kuuluisivat. Järjestelmä olisi verovelvollisille vapaaehtoinen. Jos raja-arvoa korotetaan, Latvia uskoo, että noin 60 prosenttia järjestelmään oikeutetuista verovelvollisista (32 494 verovelvollista vuonna 2008 ) käyttäisi hyväkseen yksinkertaistusta. Latvia teki analyysin raja-arvon alapuolelle jäävien talouden toimijoiden alv-ilmoituksista. Analyysin mukaan tällaisten verovelvollisten kansalliseen talousarvioon maksamien arvonlisäverojen nettomäärä on miinusmerkkinen. Näin ollen ehdotettu toimenpide ei vaikuttaisi juuri ollenkaan loppukulutusvaiheessa kerättävien alv-tulojen kokonaismäärään. Poikkeusta sovellettaisiin ainakin 31. joulukuuta 2013 saakka tai siihen asti, kun tulee voimaan direktiivi vuosittaisen liikevaihdon raja-arvosta, jonka alittuessa verovelvollisen luovutukset ja suoritukset voidaan vapauttaa arvonlisäverosta. | 130 | Voimassa olevat aiemmat säännökset Komissio teki vuonna 2004 ehdotuksen, jonka mukaan jäsenvaltioiden arvonlisäverosta vapauttamiin verovelvollisiin soveltama vuosittaisen liikevaihdon raja-arvo korotettaisiin 100 000 euroon (KOM(2004) 728 lopullinen). | 141 | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. | KUULEMISET JA VAIKUTUSTEN ARVIOINTI | Intressitahojen kuuleminen | 219 | Ei koske tätä ehdotusta. | Asiantuntijatiedon käyttö | 229 | Ulkopuolisten asiantuntijoiden käyttö ei ollut tarpeen. | 230 | Vaikutusten arviointi Päätöksen tarkoituksena on toteuttaa yksinkertaistus, jolla poistetaan monia alv-velvoitteita yrityksiltä, joiden vuosittainen liikevaihto on enintään 50 000 euroa. Toimenpiteellä on näin ollen myönteinen vaikutus. Koska poikkeuksen soveltamisala on suppea ja sen voimassaoloaika rajallinen, vaikutukset ovat joka tapauksessa rajalliset. | EHDOTUKSEEN LIITTYVÄT OIKEUDELLISET NÄKÖKOHDAT | 305 | Ehdotetun toimen lyhyt kuvaus Luvan antaminen Latvialle soveltaa direktiivistä 2006/112/EY poikkeavaa toimenpidettä, joka koskee yrityksiin, joiden vuosittainen liikevaihto on enintään 50 000 euroa, sovellettavan yksinkertaistuksen käyttöönottoa. | 310 | Oikeusperusta Yhteisestä arvonlisäverojärjestelmästä 28 päivänä marraskuuta 2006 annetun alv-direktiivin 2006/112/EY 395 artikla. | 329 | Toissijaisuusperiaate Ehdotus kuuluu EU:n yksinomaiseen toimivaltaan. Sen vuoksi siihen ei sovelleta toissijaisuusperiaatetta. | Suhteellisuusperiaate Ehdotus on suhteellisuusperiaatteen mukainen seuraavista syistä: | 331 | Päätös koskee jäsenvaltiolle sen omasta pyynnöstä annettavaa lupaa eikä siihen liity velvollisuuksia. | 332 | Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. | Sääntelytavan valinta | 341 | Ehdotettu sääntelytapa: Päätös. | 342 | Muut sääntelytavat eivät tulisi kyseeseen seuraavista syistä. Yhteisestä arvonlisäverojärjestelmästä annetun alv-direktiivin 2006/112/EY 395 artiklan mukaan neuvosto voi yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on parhaiten soveltuva sääntelytapa, koska se voidaan osoittaa yksittäisille jäsenvaltioille. | TALOUSARVIOVAIKUTUKSET | 409 | Ehdotuksella ei ole vaikutuksia unionin talousarvioon. | LISÄTIEDOT | Uudelleentarkastelu-, tarkistus- tai raukeamislauseke | 533 | Ehdotus sisältää raukeamislausekkeen. | 2010/0193 (NLE) Ehdotus NEUVOSTON TÄYTÄNTÖÖNPANOPÄÄTÖS, luvan antamisesta Latvian tasavallalle soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan, ottaa huomioon komission ehdotuksen, sekä katsoo seuraavaa: 1. Latvia pyysi kirjeessään, jonka komission pääsihteeristö kirjasi vastaanotetuksi 17 päivänä helmikuuta 2007, lupaa ottaa käyttöön alv-direktiivin 287 artiklan 10 kohdasta poikkeava toimenpide, jotta verovelvollisille, joiden vuosittainen liikevaihto on enintään 50 000 euroa, voitaisiin myöntää verovapautus. Tällä tavoin kyseiset verovelvolliset vapautettaisiin tietyistä tai kaikista alv-direktiivin XI osaston 2–6 luvussa tarkoitetuista alv-velvoitteista. 2. Komissio antoi direktiivin 2006/112/EY 395 artiklan 2 kohdan mukaisesti Latvian pyynnön tiedoksi muille jäsenvaltioille 4 päivänä toukokuuta 2010 päivätyllä kirjeellä. Komissio ilmoitti Latvialle 7 päivänä toukokuuta 2010 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot. 3. Jäsenvaltioilla on jo käytettävissään alv-direktiivin XII osastossa tarkoitettu pienten yritysten erityisjärjestelmä. Tämä toimenpide poikkeaa alv-direktiivin XII osastosta ainoastaan siten, että verovelvollisen vuosittaisen liikevaihdon raja-arvo on tässä järjestelmässä korkeampi kuin Latvialle direktiivin 2006/112/EY 287 artiklan 10 kohdan nojalla tällä hetkellä sallittava 17 200 euron raja-arvo. 4. Korkeampi raja-arvo voi vähentää huomattavasti pienimpien yritysten alv-velvoitteita, ja koska järjestelmä on verovelvollisille vapaaehtoinen, yritykset voivat valita myös tavanomaiset alv-järjestelyt. 5. Komissio sisällytti 29 päivänä lokakuuta 2004 annettuun alv-velvoitteiden yksinkertaistamista koskevaan direktiiviehdotukseensa[2] säännöksiä, joiden nojalla jäsenvaltiot voivat vahvistaa alv-vapauden raja-arvona käytettävän vuosittaisen liikevaihdon enimmäismääräksi 100 000 euroa tai sen vasta-arvo kansallisena valuuttana ja tarkistaa tämän enimmäismäärän vuosittain. Latvian esittämä pyyntö on mainitun ehdotuksen mukainen. 6. Poikkeus ei vaikuta arvonlisäverosta saataviin Euroopan yhteisöjen omiin varoihin, ON HYVÄKSYNYT TÄMÄN TÄYTÄNTÖÖNPANOPÄÄTÖKSEN: 1 artikla Poiketen siitä, mitä direktiivin 2006/112/EY 287 artiklan 10 kohdassa säädetään, Latvian tasavalta voi vapauttaa arvonlisäverosta sellaiset verovelvolliset, joiden vuosittaisen liikevaihdon vasta-arvo kansallisena valuuttana on enintään 50 000 euroa sen liittymispäivänä voimassa olleen muuntokurssin mukaan laskettuna. 2 artikla Luvan voimassaolo päättyy joko sellaisen direktiivin voimaantulopäivänä, jolla muutetaan vuotuisen liikevaihdon raja-arvoa, jonka alittuessa verovelvollisille voidaan myöntää alv-vapautus, tai 31 päivänä joulukuuta 2013, näistä aikaisemman ollessa määräävä. 3 artikla Tämä päätös on osoitettu Latvian tasavallalle. Tehty Brysselissä […]. Neuvoston puolesta Puheenjohtaja [1] EUVL L 347, 11.12.2006, s. 1. [2] KOM(2004) 728 lopullinen (EUVL C 24, 29.1.2005, s. 8).